b'\n_START_ARTICLE_\nCodul Morse\n_START_PARAGRAPH_\nCodul Morse sau alfabetul Morse este o metod\xc4\x83 de transmitere a informa\xc8\x9biei folosind secven\xc8\x9be standardizate de semne sau pulsa\xc8\x9bii scurte \xc8\x99i lungi - cunoscute \xc3\xaen mod comun ca \xe2\x80\x9epuncte\xe2\x80\x9d \xc8\x99i \xe2\x80\x9elinii\xe2\x80\x9d - pentru litere, cifre \xc8\x99i caracterele speciale specifice oric\xc4\x83rui mesaj.\n_START_SECTION_\nInventarea sistemului\n_START_PARAGRAPH_\nCreat ini\xc8\x9bial de c\xc4\x83tre Samuel Morse pe la mijlocul anilor 1830 pentru a fi folosit la transmiterea informa\xc8\x9biei cu ajutorul telegrafului electric, al c\xc4\x83rui inventator a fost, alfabetul Morse a fost folosit pe scar\xc4\x83 larg\xc4\x83 \xc3\xaencep\xc3\xa2nd cu perioada timpurie a comunica\xc8\x9biilor radio (anii 1890)._NEWLINE_\xc3\x8en ultimul timp, exist\xc4\x83 un num\xc4\x83r tot mai mare de dovezi ce indic\xc4\x83 faptul c\xc4\x83 adev\xc4\x83ratul inventator al alfabetului Morse, cel pu\xc8\x9bin \xc3\xaen varianta sa de \xc3\xaenceput, a fost asistentul lui Morse, Alfred Vail. Acesta a murit s\xc4\x83rac \xc8\x99i aproape uitat. Vail a avut, de asemenea, \xc8\x99i contribu\xc8\x9bii importante la realizarea tehnologic\xc4\x83 a primului telegraf \xc8\x99i a variantelor sale ulterioare. Morse \xc8\x99i urma\xc8\x99ii s\xc4\x83i au sus\xc8\x9binut \xc8\x99i continu\xc4\x83 s\xc4\x83 sus\xc8\x9bin\xc4\x83 contrariul._NEWLINE_\xc3\x8encep\xc3\xa2nd din 1836, artistul american Samuel F.B. Morse, fizicianul american Joseph Henry \xc8\x99i Alfred Vail au dezvoltat un sistem de telegraf electric. Acest sistem a trimis impulsuri de curent electric de-a lungul unor fire ce controlau un electromagnet ce a fost situat la cap\xc4\x83tul receptor al sistemului de telegraf._NEWLINE_\xc3\x8en 1837, William Cooke \xc8\x99i Charles Wheatstone \xc3\xaen Anglia au \xc3\xaenceput s\xc4\x83 foloseasc\xc4\x83 un telegraf electric ce, de asemenea, utiliza electromagne\xc8\x9bi \xc3\xaen cap\xc4\x83tul de recep\xc8\x9bie. Cu toate acestea, \xc3\xaen contrast cu orice sistem ce f\xc4\x83cea sunete de click-uri, sistemul lor folosea ace ce se \xc3\xaenv\xc3\xa2rteau asupra literelor ce erau transmise. Cooke \xc8\x99i Wheatstone \xc3\xaen 1841 au construit un telegraf ce tip\xc4\x83rea litere de pe o roat\xc4\x83 de fonturi lovit\xc4\x83 cu un ciocan. Aceast\xc4\x83 ma\xc8\x99in\xc4\x83 a fost construit\xc4\x83 pe baza telegrafului lor din 1840 \xc8\x99i a lucrat bine; cu toate acestea, ei nu au reu\xc8\x99it s\xc4\x83 g\xc4\x83seasc\xc4\x83 clien\xc8\x9bi pentru acest sistem \xc8\x99i doar dou\xc4\x83 exemple s-au construit vreodat\xc4\x83._NEWLINE_Pe de alt\xc4\x83 parte, sistemul de celor trei americani "pentru telegrafie, ce a fost folosit prima dat\xc4\x83 \xc3\xaen aproximativ 1844, a fost proiectat pentru a face crest\xc4\x83turi pe o band\xc4\x83 de h\xc3\xa2rtie, c\xc3\xa2nd curen\xc8\x9bii electrici erau primi\xc8\x9bi. Codul Morse a fost dezvoltat astfel \xc3\xaenc\xc3\xa2t operatorii s\xc4\x83 poat\xc4\x83 traduce crest\xc4\x83turile marcat pe banda de h\xc3\xa2rtie \xc3\xaen mesaje text. La \xc3\xaenceput, Morse a planificat s\xc4\x83 transmit\xc4\x83 doar cifre \xc8\x99i folosea un dic\xc8\x9bionar pentru a c\xc4\x83uta fiecare cuv\xc3\xa2nt \xc3\xaen func\xc8\x9bie de num\xc4\x83rul ce a fost trimis. Cu toate acestea, codul a fost extins de c\xc4\x83tre Alfred Vail, care a inclus litere \xc8\x99i caractere speciale, a\xc8\x99a c\xc4\x83 ar putea fi folosit mai \xc3\xaen general. Apoi, Vail a determinat frecven\xc8\x9ba de utilizare a literelor \xc3\xaen limba englez\xc4\x83: semnele scurte se numeau "puncte", \xc8\x99i cele lungi "linii", \xc8\x99i literele cele mai folosite au primit secvente de puncte \xc8\x99i linii c\xc3\xa2t mai scurte._NEWLINE_\xc3\x8en telegraful original Morse, armatura receptor f\xc4\x83cea un zgomot clic, deoarece se mi\xc8\x99ca pentru a marca band\xc4\x83 de h\xc3\xa2rtie. Operatorii telegraf cur\xc3\xa2nd au aflat c\xc4\x83 ei ar putea traduce clicurile direct \xc3\xaen puncte \xc8\x99i linii \xc8\x99i le-ar putea scrie de m\xc3\xa2n\xc4\x83, astfel nemaifiind necesar\xc4\x83 utilizarea unei bande de h\xc3\xa2rtie._NEWLINE_C\xc3\xa2nd codul Morse a fost adaptat pentru comunicarea radio, punctele \xc8\x99i liniile erau transmise ca pulsuri scurte \xc8\x99i lungi. Mai t\xc3\xa2rziu, oamenii \xc8\x99i-au dat seama c\xc4\x83 ar putea \xc3\xaenv\xc4\x83\xc8\x9ba mai u\xc8\x99or codul Morse ca o limb\xc4\x83 auzit\xc4\x83 dec\xc3\xa2t o limb\xc4\x83 scris\xc4\x83._NEWLINE_Pentru a reproduce sunetele scoase de un receptor Morse, operatorii au vocalizat punctul ca "dit", \xc8\x99i linia ca "dah". Punctele ce nu se aflau la finalul unei secven\xc8\x9be, au devenit "di". Ca exemplu, litera "c" era vocalizat\xc4\x83 ca "dah-di-dah-dit"._NEWLINE_\xc3\x8en aviatie, codul Morse a \xc3\xaenceput s\xc4\x83 fie des folosit ca baz\xc4\x83 de comunicare \xc3\xaen jurul anilor 1920. Cu toate c\xc4\x83 emi\xc8\x9b\xc4\x83toarele erau voluminoase \xc8\x99i greu de utilizat, s-a mai \xc3\xaencercat folosirea lor \xc3\xaen avia\xc8\x9bie. \xc3\x8en 1910, armata din SUA a \xc3\xaencercat transmiterea de cod Morse dintr-un avion. _NEWLINE_\xc3\x8en acela\xc8\x99i an, un sistem radio de pe dirijabilul "America" a fost esen\xc8\x9bial \xc3\xaen coordonarea salv\xc4\x83rii echipajului acestuia. Dirijabile Zeppelin echipate cu sisteme radio au fost folosite pentru bombardarea obiectivelor sau pentru supravegherea navelor \xc3\xaen timpul primului r\xc4\x83zboi mondial. Cu toate acestea, sistemele radio au fost pu\xc8\x9bin utilizate \xc3\xaen aeronautic\xc4\x83 \xc3\xaen timpul primului r\xc4\x83zboi mondial. _NEWLINE_\xc3\x8encep\xc3\xa2nd cu 1930, pilo\xc8\x9bilor militari dar \xc8\x99i celor civili le era cerut s\xc4\x83 cunoasc\xc4\x83 codul Morse, at\xc3\xa2t pentru comunicare, c\xc3\xa2t \xc8\x99i pentru recunoa\xc8\x99terea balizelor. _NEWLINE_Telegrafia Radio ce a folosit codul Morse a fost vital\xc4\x83 \xc3\xaen timpul celui de-al doilea r\xc4\x83zboi mondial, \xc3\xaen special \xc3\xaen transmiterea de mesaje \xc3\xaentre nave de r\xc4\x83zboi \xc8\x99i bazele navale ale Marinei Regale Britanice, Kriegsmarine, Marina imperial\xc4\x83 japonez\xc4\x83, Marina imperial\xc4\x83 canadian\xc4\x83, Marina imperial\xc4\x83 australian\xc4\x83, Marina american\xc4\x83 \xc8\x99i Paza de Coast\xc4\x83 a SUA. Comunicarea la raz\xc4\x83 lung\xc4\x83 de ac\xc8\x9biune tip nav\xc4\x83-nav\xc4\x83 a fost pe baza telegrafiei radio, prin intermediul unor mesaje criptate, deoarece sistemele de radio de pe acea vreme erau limitate \xc3\xaen raz\xc4\x83 \xc8\x99i securitate. Radio telegrafie a fost, de asemenea, utilizat\xc4\x83 pe scar\xc4\x83 larg\xc4\x83 de c\xc4\x83tre avioane, \xc3\xaen special de avioanele de patrulare pe arii mari. \xc3\x8en plus, armatele ce se deplaseaz\xc4\x83 rapid nu ar fi putut lupta efectiv f\xc4\x83r\xc4\x83 telegrafie radio, pentru c\xc4\x83 se mi\xc8\x99cau mai repede dec\xc3\xa2t puteau fi instalate liniile de telegraf \xc8\x99i telefon._NEWLINE_Codul Morse a fost folosit ca un standard interna\xc8\x9bional pentru comunica\xc8\x9bii maritime p\xc3\xa2n\xc4\x83 \xc3\xaen 1999, c\xc3\xa2nd a fost \xc3\xaenlocuit de c\xc4\x83tre GMDSS (sisteme de comunicare marin\xc4\x83 de mare frecven\xc8\x9b\xc4\x83). C\xc3\xa2nd Marina francez\xc4\x83 a \xc3\xaencetat folosirea codului Morse \xc3\xaen 1997, ultimul mesaj transmis de aceasta a fost: "C\xc4\x83tre to\xc8\x9bi. Acesta e strig\xc4\x83tul ultim \xc3\xaenainte de t\xc4\x83cerea noastr\xc4\x83 ve\xc8\x99nic\xc4\x83." \xc8\x98i SUA a procedat la fel, \xc3\xaens\xc4\x83 din 2015, For\xc8\x9bele aeriene americane antreneaz\xc4\x83 10 oameni/an pentru a cunoa\xc8\x99te codul.  De asemenea, Comisia Federal\xc4\x83 de Comunicare din SUA acord\xc4\x83 autoriza\xc8\x9bii de func\xc8\x9bionare operatorilor comerciali de telegrafie dac\xc4\x83 ace\xc8\x99tia \xc3\xaei trec testele.\n_START_SECTION_\nUtiliz\xc4\x83ri\n_START_PARAGRAPH_\nDatorit\xc4\x83 dezvolt\xc4\x83rii ulterioare a comunica\xc8\x9biilor, folosind o gam\xc4\x83 larg\xc4\x83 de unde electromagnetice \xc8\x99i folosind metode mai avansate tehnologic, utilizarea alfabetului Morse a devenit \xc3\xaen zilele noastre, \xc3\xaentr-un fel, desuet\xc4\x83 \xc8\x99i aproape uitat\xc4\x83._NEWLINE_Totu\xc8\x99i, exist\xc4\x83 domenii de utilizare, a\xc8\x99a cum ar fi navigarea maritim\xc4\x83 \xc8\x99i aerian\xc4\x83, precum \xc8\x99i comunicarea radio-amatoare (ce folose\xc8\x99te unde electromagnetice continue), \xc3\xaen care folosirea inven\xc8\x9biei americanului Morse este de ne\xc3\xaenlocuit. De fapt, codificarea Morse este singura modalitate digital\xc4\x83 de modulare \xc8\x99i transmitere a informa\xc8\x9biei ce poate fi folosit\xc4\x83 eficient \xc8\x99i citit\xc4\x83 u\xc8\x99or de c\xc4\x83tre oameni, f\xc4\x83r\xc4\x83 a necesita existen\xc8\x9ba unui computer, fapt ce permite transmiterea digital\xc4\x83 a informa\xc8\x9biei pe canale de comunicare destinate transmiterii sunetelor \xc8\x99i deci a vocii umane._NEWLINE_Alfabetul Morse poate fi transmis \xc3\xaen mai multe feluri. Ini\xc8\x9bial, a fost transmis sub form\xc4\x83 de pulsa\xc8\x9bii electrice de-a lungul unei linii telegrafice, dar poate fi transmis ca un ton audio, ca un semnal radio av\xc3\xa2nd pulsa\xc8\x9bii ori tonuri lungi \xc8\x99i scurte, sau ca semnale mecanice ori vizuale, utiliz\xc3\xa2nd o lantern\xc4\x83, un heliograf sau a\xc8\x99a-numita lamp\xc4\x83 Aldis._NEWLINE_Codul Morse poate fi considerat o form\xc4\x83 timpurie de transmitere digital\xc4\x83 a informa\xc8\x9biei; totu\xc8\x99i, este dificil de adaptat la transmiterea automat\xc4\x83 din cauza lungimii variabile a caracterelor sale. Ca atare, a fost \xc3\xaenlocuit cu alte coduri de transmitere, incluz\xc3\xa2nd codul Baudot \xc8\x99i ASCII, ce au lungimi standard pentru fiecare caracter distinct al mesajului._NEWLINE_Codul Morse a fost utilizat pentru mai mult de 160 de ani - mai mult dec\xc3\xa2t orice alt sistem electric de codificare. Ceea ce se nume\xc8\x99te ast\xc4\x83zi codul Morse este, de fapt, oarecum diferit de ceea ce a fost ini\xc8\x9bial dezvoltat de Morse \xc8\x99i Vail. Dup\xc4\x83 unele modific\xc4\x83ri minore, "Codul Morse Interna\xc8\x9bional" a fost standardizat la Congresul Interna\xc8\x9bional de Telegrafie \xc3\xaen 1865 la Paris \xc8\x99i, mai t\xc3\xa2rziu, alfabetul Morse Interna\xc8\x9bional a f\xc4\x83cut standard de Uniunea Interna\xc8\x9bional\xc4\x83 a Telecomunica\xc8\x9biilor (UIT)._NEWLINE_Oamenii interesa\xc8\x9bi s\xc4\x83 \xc3\xaenve\xc8\x9be alfabetul Morse au la dispozi\xc8\x9bie:_NEWLINE_- metoda Farnsworth (Donald R. "Russ" Farnsworth, inventatorul "indicativului", W6TTB), ei trebuind s\xc4\x83 \xc8\x99tie s\xc4\x83 trimit\xc4\x83 \xc8\x99i s\xc4\x83 primeasc\xc4\x83 scrisori la viteza maxim\xc4\x83, respect\xc3\xa2nd pauzele dintre linii \xc8\x99i puncte. Totu\xc8\x99i, pentru a memora mai u\xc8\x99or, se vor exagera pauzele respective, pentru a permite ucenicului s\xc4\x83 aib\xc4\x83 timp de g\xc3\xa2ndire \xc3\xaen a modela literele \xc8\x99i simbolurile. Doar prin repeti\xc8\x9bie, ucenicul va putea identifica mesajul scris prin Morse._NEWLINE_- metoda Koch (psihologul german Ludwig Koch), ce solicit\xc4\x83 \xc3\xaenv\xc4\x83\xc8\x9barea la vitez\xc4\x83 maxim\xc4\x83, \xc3\xaens\xc4\x83 pornind, la \xc3\xaenceput, cu dou\xc4\x83 caractere. Dup\xc4\x83 ce \xc3\xaenv\xc4\x83\xc8\x9b\xc4\x83torul e sigur c\xc4\x83 ucenicii \xc8\x99tiu s\xc4\x83 redea cu 90% acurate\xc8\x9be a primelor caractere Morse alese, se va ad\xc4\x83uga unul nou, apoi \xc3\xaenc\xc4\x83 unul, p\xc3\xa2n\xc4\x83 ce tot alfabetul va fi st\xc4\x83p\xc3\xa2nit._NEWLINE_Computerele pot permite traducerea mesajelor elaborate \xc3\xaen Morse de c\xc4\x83tre persoanele cu nevoi speciale (instruite ini\xc8\x9bial) pentru vorbirea obi\xc8\x99nuit\xc4\x83. Persoanele handicapate pot comunica cu ajutorul alfabetului Morse, singura condi\xc8\x9bie fiind s\xc4\x83 posede o minim\xc4\x83 capacitate locomotorie. Sunt cunoscute dou\xc4\x83 cazuri celebre: _NEWLINE_- potrivit revistei QST, un electronist aflat la bordul unui vapor, care a suferit un atac de cord, fiind \xc3\xaen acel moment lipsit de capacitatea de a vorbi \xc8\x99i de a scrie, a putut comunica cu medicul (un amator de radio) clipind din ochi \xc3\xaen Morse. _NEWLINE_- \xc3\xaen 1966, Jeremiah Denton, un prizonier de r\xc4\x83zboi, prezentat televiziunii nord-vietnameze de c\xc4\x83tre autorit\xc4\x83\xc8\x9bile comuniste, a comunicat "TORTURA", clipind \xc3\xaen Morse.'